Այդ մեկնաբանությունը նույնպես բավականին ճշմարիտ է: Եթե կայանային Ռուսաստանի եւ Բելառուսի միացյալ նախագահի պաշտոնի համար ընտրություններ, դժվար է գուշակել, թե ինչպիսին կլիներ արդյունքը: Նույն ամբոխավարությամբ, որով Լուկաշենկոն ձայներ հավաքեց Բելառուսում, նա կարող էր ընտրությունները շահել նաեւ Ռուսաստանում: Ազգաբնակչությունը թե Ռուսաստանում, թե Բելառուսում կարոտախտ ուներ եւ դեռ ունի ԽՍՀՄ-ի, կոմունիստական ժամանակների հանդեպ: Լուկաշենկոն նրանց ասում է. «Տեսեք, ես պահպանել եմ խորհրդային գործարանները, ապրանքները, կոլխոզները, սովխոզները… հետեւաբար, տվեք ինձ ձեր ձայները եւ դուք նույնքան մոտ կլինեք կոմունիստական ժամանակներին, որքան դա հնարավոր է: Ինչպես տեսնում եք, ես համեստ եւ ազնիվ ղեկավար եմ, կաշառք չեմ վերցնում, ոչ մի կապ չունեմ հանցագործների հետ, չեմ հանդուրժում օլիգարխների, հետեւաբար, ես եմ այն մեկը, ում կարիքը դուք ունեք»: